History: America's Greatest Hits

History: America's Greatest Hits er det første samlealbumet til den amerikanske folkrocktrioen America, gjeve ut av Warner Bros. Records i 1975. Albumet vart produsert av den mangeårige Beatles-produsenten George Martin, det tredje av sju etterfølgjande album han produserte med America. Det vart ein suksess i USA, og nådde tredjeplassen på Billboard-albumlista og vart sertifisert til multiplatina av RIAA. Det har òg vorte sertifisert 6 gonger platina av ARIA for sal på 420 000 eksemplar i Australia. Den 20. juli 2019 gjekk albumet igjen inn på dei amerikanske hitlistene og nådde 50. plassen på Billboard Top Rock Albums.

Historikk
Mot slutten av 1975 hadde America gitt ut fem kommersielt vellykka studioalbum og ei rekkje hitsinglar, inkludert to listetoppar. Den andre songen deira på hitlista, «Sister Golden Hair», hadde toppa hitlistene den sommaren. Warner Bros. Records bestemde seg for å utnytta det kommersielle momentumet i gruppa og den veksande katalogen ved å gi ut eit samlealbum med dei største hittane deira.

Den resulterande samlinga, som kom ut november 1975, inneheldt alle dei elleve amerikanske singelane deira til då, saman med ein redigert versjon av «Sandman», eit populært spor frå debutalbumet som aldri hadde vorte gitt ut som singel.

Albumet har faktisk to namn: 'History, for å følgja tradisjonen i gruppa med å gi ut album med namn som byrjar på bokstaven «H», og America's Greatest Hits, for å indikera at det er ei samling av hittane deira.

Remiksa spor
Dei sju første spora på albumet, som vart spelt inn før produsent George Martin vart involvert i gruppa, vart remixa av Martin for denne utgivinga, med fleire oppsiktsvekkjande forskjellar frå dei originale miksane. Nokre av dei remiksa spora, som «A Horse with No Name» og «I Need You», har ein meir framståande bass. Ei stemme kan kort høyrast i bakgrunnen på «A Horse with No Name» omtrent to minutt ut i sporet - denne stemma er ikkje med på originalinnspelinga. Tonehøgda på «I Need You» er senka ein kvart tone frå originalversjonen. «Sandman» er omtrent eitt minutt kortare enn originalmiksen. På «Ventura Highway» er solovokalen til Dewey Bunnell dobbeltspora og gitaren har mykje meir romklang. «Don't Cross the River» legg til ei fele som ikkje kan høyrast på originalinnspelinga. I tillegg er fleire av spora krysstona for å eliminera pausane mellom songane.

På grunn av den kommersielle suksessen og vedvarande populariteten til dette albumet, har dei remiksa versjonane av hittane til America på History over tid vorte like gjenkjennelege i populærkulturen som dei originale singlane sjølv.

Plateomslag
Omslaget er delvis basert på dei tidlegare albuma til America. Teikningane av Dan Peek og Dewey Bunnell er henta frå bilete på ein plakat som følgde med albumet Hat Trick. Biletet av bilen og trea bak detter (sistnemnde som òg utgjer skjorta til Gerry Beckley) kjem frå omslaget til albumet Holiday. Golden Gate-brua og furutreet er henta frå omslaget til Hearts. Sjølv om biletet av Big Ben og dobbeltdekkarbussen ikkje finst på noko anna America-album, symboliserer inkluderinga av dei opphavet deira i England. Omslaget vart laga av ein då ukjend kunstnar ved namn Phil Hartman, seinare kjend som skodespelar og komikar, og bror til den dåverande manageren i gruppa, John Hartmann. Platenotata stavar etternamnet hans som «Hartmann» - den opphavlege stavemåten av namnet hans.

Innhald

Side 1

Side 2

Plasseringa av «Only In Your Heart» og «Woman Tonight» har byta plass på kassettversjonen av albumet.

Salslister

Vekeslister

Årslister

Salstrofé og salstal

Kjelder

Denne artikkelen bygger på «History: America's Greatest Hits» frå ,  den 18. april 2023.  

America-album
Samlealbum frå 1975
Musikkalbum produserte av George Martin
Warner Bros. Records-album